CELEX: 62019TN0024
Language: fi
Date: 2019-01-11 00:00:00
Title: Asia T-24/19: Kanne 11.1.2019 – INC ja Consorzio Stabile Sis v. komissio

11.3.2019   
            
            
               FI
            
            
               Euroopan unionin virallinen lehti
            
            
               C 93/73
            
         
      Kanne 11.1.2019 – INC ja Consorzio Stabile Sis v. komissio
      (Asia T-24/19)
      (2019/C 93/94)
      Oikeudenkäyntikieli: englanti
      
         Asianosaiset
      
      
         Kantajat: INC SpA (Torino, Italia) ja Consorzio Stabile Sis SCpA (Torino, Italia) (edustajat: asianajajat H.-G. Kamann, F. Louis ja G. Tzifa)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan komission 27.4.2018 asioissa SA. 49335 (2017/N) ja SA.49336 (2017/N) tekemän päätöksen C(2018) 2435 final (1)
                  
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat yhteen kanneperusteeseen kummankin väitetyn valtiontuen osalta.
      
                  1)
               
               
                  Ensimmäinen, asiaa SA.49336 (2017/N) koskeva kanneperuste, jonka mukaan tekemällä riidanalaisen päätöksen komissio laiminlöi SEUT 108 artiklan 2 kohdassa ja asetuksen (EU) 2015/2284 (2) 4 artiklan 4 kohdassa ja 6 artiklassa säädetyn muodollisen tutkintamenettelyn aloittamisen, vaikka alustavassa tutkinnassa oli kohdattu vakavia ongelmia, jotka koskivat italialaiseen tietullioperaattoriin (Autostrade per l'Italia SpA) kohdistuvan ilmoitetun yksittäisen tuen soveltuvuutta sisämarkkinoille. Kantajat väittävät, että komissio rikkoi näin ollen SEUT 108 artiklan 3 kohtaa ja asetuksen 2015/1589 4 artiklan 3 kohtaa.
               
            
                  2)
               
               
                  Toinen, asiaa SA.49335 (2017/N) koskeva kanneperuste, jonka mukaan tekemällä riidanalaisen päätöksen komissio laiminlöi SEUT 108 artiklan 2 kohdassa ja asetuksen (EU) 2015/2284 4 artiklan 4 kohdassa ja 6 artiklassa säädetyn muodollisen tutkintamenettelyn aloittamisen, vaikka alustavassa tutkinnassa oli kohdattu vakavia ongelmia, jotka koskivat toiseen italialaiseen tietullioperaattoriin (Società Iniziative Autostradali e Servizi Spa) kohdistuvan ilmoitetun yksittäisen tuen soveltuvuutta sisämarkkinoille. Kantajat väittävät, että komissio rikkoi näin ollen SEUT 108 artiklan 3 kohtaa ja asetuksen 2015/1589 4 artiklan 3 kohtaa.
               
            
         (1)  EUVL 2018, C 379, s. 3.
      
         (2)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015, L 248, s. 9).